ประกาศคณะกรรมการประมงประจำจังหวัดสุโขทัย เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงสัตว์น้ำในกระชัง พ.ศ. 2561
ประกาศคณะกรรมการประมงประจำจังหวัดสุโขทัย
เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท การเพาะเลี้ยงสัตว์น้ำในกระชัง
พ.ศ. ๒๕๖๑
 

โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง
พ.ศ. ๒๕๕๘ กำหนดให้การเพาะเลี้ยงสัตว์น้ำในกระชัง
เป็นกิจการการเพาะเลี้ยงสัตว์น้ำควบคุม และความในมาตรา ๗๗ แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดสุโขทัยประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา
๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดสุโขทัย ออกประกาศไว้ ดังต่อไปนี้

ข้อ ๑ ให้เขตพื้นที่ดังต่อไปนี้ เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภท
การเพาะเลี้ยงเลี้ยงสัตว์น้ำในกระชัง
(๑) ลำน้ำแม่มอก เขตท้องที่ตำบลไทยชนะศึก อำเภอทุ่งเสลี่ยม จังหวัดสุโขทัย
(๒) แม่น้ำยม เขตท้องที่ตำบลทับผึ้ง อำเภอศรีสำโรง จังหวัดสุโขทัย
(๓) แม่น้ำยม เขตท้องที่อำเภอเมืองสุโขทัย จังหวัดสุโขทัย ประกอบด้วย ๒ ตำบล คือตำบลปากแคว
และตำบลบ้านกล้วย
ตามแผนที่แนบท้ายประกาศนี้
เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภท การเพาะเลี้ยงสัตว์น้ำในกระชัง

ข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ ณ วันที่ ๑๖ มกราคม พ.ศ. ๒๕๖๑
พิพัฒน์ เอกภาพันธ์
ผู้ว่าราชการจังหวัดสุโขทัย
ประธานคณะกรรมการประมงประจำจังหวัดสุโขทัย
[เอกสารแนบท้าย]

๑. แผนที่ท้ายประกาศคณะกรรมการประมงประจำจังหวัดสุโขทัย
เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท
การเพาะเลี้ยงสัตว์น้ำในกระชัง พ.ศ. ๒๕๖๑

(ดูข้อมูลจากภาพกฎหมาย)





ปุณิกา/จัดทำ

[๑]
ราชกิจจานุเบกษา เล่ม ๑๓๕/ตอนพิเศษ ๓๙ ง/หน้า ๒๐/๒๑
กุมภาพันธ์ ๒๕๖๑